《燕子矶》
明代·顾源

沃野盘灵阜，鸿蒙巨壑吞。
浅沙披月蚌，高浪出风豚。
翠木栖晴霭，苍崖射晓暾。
吾将谢尘网，浩荡抚渔<舟仑>。

作者简介：（?—1565）明南京人，字清父，一作清甫，号丹泉，又号宝幢居士。究心禅理，高自位置，非胜流名僧，不与梯接。书法孙过庭、李怀琳，笔力遒劲，主张四分古法六分己意。山水师小米，自成一家。家藏宋元名笔甚夥。有《玉露堂稿》。